

**Republika e Kosovës**

Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



**Procesverbal i dëgjimeve buxhetore për**

**përgatitjen e buxhetit për vitin 2026**

**me fokus fshatin Hoçë e Madhe**

### **INFORMATË RRETH NJOFTIMEVE**

Njoftimi për organizimin e dëgjimeve buxhetore për përgatitjen e buxhetit për vitin 2025, me fokus fshatin Hoçë e Madhe u publikua me datë: 16.07.2025 në ueb faqen e komunës së Rahovecit, në këtë vegëz: <https://rahovec.rks-gov.net/wp-content/uploads/2025/07/Njoftim-per-mbajtjen-e-degjimit-publik-per-buxhetin-e-vitit-2026-Hoce-e-Madhe.pdf> në harmoni me afatet ligjore që i përcakton Udhëzimi Administrativ, si vijon:

*Duke u bazuar në Ligjin për menaxhimin e financave publike dhe përgjegjësitë, Statutit të Komunës së Rahovecit Nr.1005, si dhe nenit 31 të Udhëzimit Administrativ MAPL Nr.04/2023 për Administratë të Hapur në Komuna, kryetari i Komunës së Rahovecit, Smajl Latifi dhe Drejtoria për Buxhet dhe Financa në bashkëpunim me Zyrën për Informim nga data:****21.07.2025****deri me datë:****04.08.2025****do të organizohen gjashtëmbëdhjetë (16) dëgjime publike buxhetore.*

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore në këtë vegëz:** <https://rahovec.rks-gov.net/wp-content/uploads/2025/07/Kalendari-i-degjimeve-buxhetore-publike-me-qytetare-per-buxhetin-e-vitit-2026.pdf> **më datë: 7.7.2025.**

**Po ashtu, bazuar në afatet ligjore janë njoftuar *kryetarët e fshatrave dhe lagjeve urbane,* ku janë janë të informuar rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit.**

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale Viber dhe WhatsApp.**

### **DËGJIMI PUBLIK NË HOÇË TË MADHE**

Dëgjimi buxhetor ***me fokus fshatin Hoçë e Madhe,*** nuk u mbajt.

Me të arritur në fshatin Hoqë e Madhe, jemi takuar me punëtoren e zyrës së vendit, znj. Brankica Miliq, e cila na ka njoftuar nga e njëjta që të kontaktojmë me përfaqësuesit e fshatit dhe se banorët e fshatit për pjesëmarrjen në këtë takim kanë dështuar me arsyetimin se jemi në sezonin e pushimeve verore, prandaj pjesëmarrja e tyre aktive është e pamundur.

Në vazhdim, ne si përfaqësues kemi biseduar me znj. Brankica Miliq, nga e cila kemi pranuar kërkesat dhe nevojat urgjente për fshatin Hoqë e Madhe.

Kërkesa e saj ishte kanalizimi në rrugën Deçanaska si dhe riparimi i rrugës Deçanaska.

Në fund të takimit, ne kemi kërkuar nga e njëjta që të informojë përfaqësuesit dhe banorët për takimin tonë, si dhe kërkesat e reja të dërgohen përmes emailit zyrtar.

**Procesmbajtësi:**

**\_\_\_\_\_\_\_\_\_\_\_\_\_\_\_\_\_\_\_\_**

**Bajram Morina**